A **illa Elefante** é a máis setentrional das illas Shetland do Sur, arquipélago situado na Antártida. Xunto coa illa Clarence e outras illas e illotes, forma o grupo chamado illas Piloto Pardo na cartografía oficial chilena.

Ten un lugar de importancia na Historia da Antártida pois en 1916 foi o refuxio da errada expedición británica transantártica e o lugar onde se levou a cabo o seu posterior rescate en pleno inverno por Luís Pardo Villalón, ao mando da escampavía *Yelcho* da Armada de Chile.

O único país que posúe infraestrutura na illa é Brasil, co refuxio de verán Emílio Goeldi, na costa norte.

Toponimia
---------

Foi nomeada por primeira vez en 1821 polo baleeiro británico George Powell, debido á presenza de elefantes mariños nas súas costas.

Xeografía
---------

A illa ten 47 km longo e 27 km de largo. Atópase situada a 1.253 quilómetros ao suroeste da illas Xeorxias do Sur, a 953 km ao sur das illas Malvinas e a 885 km ao suroeste do cabo de Fornos. Entre 4´5 a 9 km ao noroeste da illa atópanse os Farallones Focas.

A illa está case completamente cuberta de glaciares e ten unha elevación máxima de 852 metros no cordón Pardo. Destacan o cabo Yelcho ao noroeste, o cabo Lindsey ao oeste, o cabo Lookout ao sur, e o cabo Valentine ao leste. A punta Wild atópase na costa norte da illa. A illa é pobre en canto a flora e fauna, aínda que poden atoparse pingüíns papúa antárticos, focas e ata pingüíns barbixos aniñando.

As costas son abruptas e de difícil desembarco, o cal propiciou que non haxa ningún asentamento humano permanente, malia que a illa está moi ben situada para o soporte e o avance científico e as actividades de pesca e caza de baleas.

Historia
--------

A illa descubríuna en 1820 o explorador británico Edward Bransfield. Durante o século XIX foi visitada por diversas expedicións, como a do baleeiro británico George Powell en 1821, o explorador Fabian Gottlieb von Bellingshausen, tamén en 1821, e o francés Jules Dumont d'Urville en 1840.

O 14 de abril de 1916 chegaron á illa os sobreviventes da expedición Expedición Imperial Trans-Antártica ao mando de sir Ernest Shackleton, logo de que o bergantín *Endurance* quedase atrapado no xeo e finalmente afundísese. Instalaron un refuxio ao norte da illa, en Punta Wild.

Ao ser a illa un lugar remoto, deshabitado e raramente visitado por baleeiros ou outros barcos, o 24 de abril, parte da expedición (incluído Shackleton) embarcouse para solicitar axuda nun dos botes salvavidas do Endurance, que foi bautizado *James Caird*.

O primeiro intento de rescate efectuouse co buque baleeiro *Cielo del Sur*, que non puido chegar ás costas da illa debido a unha barreira impenetrable de xeo a uns 110 quilómetros dela. O segundo intento errado contou coa colaboración do goberno do Uruguai e o barco de arrastre *Instituto de Pesca Nº. 1* capitaneado por Ruperto Elichiribehety. Xa no mes de xullo, un novo intento efectuar mediante a goleta *Emma*, resultou novamente infrutuoso debido á barreira de xeo.

O 30 de agosto de 1916, o piloto chileno Luís Pardo Villalón, ao mando da escampavía *Yelcho* da Armada de Chile, logrou finalmente rescatar á tripulación do *Endurance* en Punta Wild.

### Sitio e monumento histórico

**Punta Wild**, lugar de rescate da infrutuosa expedición británica transantártica.
En Punta Wild atópase o *Sitio conmemorativo do Endurance* composto por un busto do capitán Luís Pardo Villalón, monólito e placas para recordar o rescate dos sobreviventes do buque británico *Endurance* polo *Yelcho* da Armada chilena, foi designado Sitio e Monumento Histórico da Antártida N°. 53 baixo o Tratado Antártico.

Galería
-------

* A illa Elefante segundo un gravado da 2.ª Expedición Antártica Francesa, comandada por Jules Dumont d'Urville (1837-1840)A **illa Elefante** segundo un gravado da 2.ª Expedición Antártica Francesa, comandada por Jules Dumont d'Urville (1837-1840)
* Os homes e a Expedición Imperial Trans-Antártica que se quedaron na illa esperando seu rescate (1916)Os homes e a Expedición Imperial Trans-Antártica que se quedaron na illa esperando seu rescate (1916)
* Sitio e monumento histórico conmemorativo do Endurance, situado en Punta WildSitio e monumento histórico conmemorativo do *Endurance*, situado en Punta Wild
* 
*

Reclamacións territoriais
-------------------------

* Arxentina: Inclúe ás illas no departamento Antártida Arxentina dentro da provincia Terra de Fogo, Antártida e Illas do Atlántico Sur
* Chile: Inclúe ás illas no arquipélago Illas Piloto Pardo, comuna Antártica da provincia da Antártica Chilena, dentro da Rexión de Magallanes e da Antártida Chilena.
* Reino Unido: Inclúe ás illas no Territorio Antártico Británico.

As tres reclamaciones están suxeitas ás disposicións do Tratado Antártico.

Nomenclatura dos países reclamantes
* Arxentina: **Isla Elefante**
* Chile: **Isla Elefante**
* Reino Unido Reino Unido: ***Elephant Island***

Notas
-----

1. ↑  Armada de Chile, Servicio Hidrográfico Oceanográfico (2011). *Derroteros de la Costa de Chile: Territorio Antártico*. Armada de Chile.
2. ↑  vivabrazil.com. "O Programa Antártico Brasileiro (PROANTAR)". Consultado o 21 de maio de 2015.
3. ↑  ecured.cu. "Isla elefante". Consultado o 21 de maio de 2015.
4. ↑  lareserva.com. "La sorprendente isla Elefante en la Antártida". Consultado o 21 de maio de 2015.
5. ↑  Stewart, John (2011). *Antarctica – An Encyclopedia*. McFarland & Co. ISBN 978-0-7864-3590-6.
6. ↑  data.antarctica.gov.au. "Isla elefante". *Ingles*. Arquivado dende o orixinal o 30 de maio de 2020. Consultado o 21 de maio de 2015.
7. ↑  SCAR Gazetteer Ref. No 12943
8. ↑  León Wöppke, Consuelo (2015). *El Piloto Luis Pardo Villalón: Visiones desde la prensa, 1916*. LW Editorial. ISBN 978-956-358-920-7.
9. 1 2  "List of Historic Sites and Monuments approved by the ATCM (2012)" (PDF). Antarctic Treaty Secretariat. 2012. Consultado o 30 de dicembro de 2013.

Véxase tamén
------------

|  |  |
| --- | --- |
|  | Wikimedia Commons ten máis contidos multimedia na categoría:  ***Illa Elefante Modificar a ligazón no Wikidata*** |

|  |  |
| --- | --- |
| Control de autoridades | 
* Wd: Q988689
* WorldCat
* VIAF: 315527994
* GEC: 0501197
* GeoNames: 6620729
* LCCN: sh95007199
* OSM: 2968182
* TGN: 1007025

 |